หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 535

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

เทคนิคการปรับปรุงประสิทธิภาพเครื่องเสียง

มีตัวแปรมากมาย
ที่เป็นสาเหตุทำให้เครื่องเสียงชั้นยอดของคุณ
ให้เสียงได้ไม่ดังใจปรารถนา
ไม่ว่าจะเป็นปัญหาจากสภาพแวดล้อมของห้องฟัง
หรือปัญหาเกี่ยวกับการจัดวางซิสเต็ม-ลำโพง ตัวแปรอื่น ๆ
อีกมากมาย
โดยเฉพาะปัญหาทางเทคนิคและเคล็ดลับบางประการที่คล้าย ๆ
กับเรื่องของเส้นผมบังภูเขา
เมื่อพยายามค้นหาสาเหตุอย่างจริงจังคุณอาจจะพบว่าปัญหาเล็ก
ๆ น้อยๆ ที่เกิดขึ้นนั้น
ไม่น่าจะต้องทำให้คุณปวดหัวอยู่ได้เป็นเดือน ๆ
แต่มันก็เป็นไปแล้ว

ในขณะที่จัดทำรายการวิทยุ
"คุยเรื่องเครื่องเสียง" ทางสถานีวิทยุเอฟเอ็ม อ.ส.ม.ท.
97.5 เมกะเฮิรตซ์ ของโครงการวิทยุผู้จัดการ
ผมเคยนำเอาเคล็ดลับในการปรับปรุงเครื่องเสียงมาพูดถึง
ทำให้หลาย ๆ ท่านที่ฟังรายการได้แนะนำว่า
ควรจะนำมาเขียนเป็นบทความ เพื่อจะได้เป็นประโยชน์
สำหรับอีกหลาย ๆ ท่าน ที่กำลังคิดจะเปลี่ยนเครื่องเสียง
ให้หันมาลองปรับปรุงชุดเครื่องเสียงที่มีอยู่ให้ดีที่สุดเท่าที่จะทำได้
บางทีการเปลี่ยนเครื่องเสียงก็อาจจะแก้ปัญหาไม่ได้ด้วยซ้ำไป

ต่อจากนี้ไป
คือเรื่องที่น่าจะต้องพิจารณาดูแลเอาใจใส่ในชุดเครื่องเสียงของคุณ
เพื่อให้แน่ใจได้ว่า
เครื่องเสียงนั้นได้ทำหน้าที่ของมันอย่างเต็มประสิทธิภาพ
ปรากฎการณ์บางอย่างก็มาจากความพลั้งเผลอ
หรือความไม่ละเอียดรอบคอบในการจัดเซ็ทระบบ
ลองมาเขี่ยเส้นผมที่บังตา (และบังหู) ออกกันดู
อาจจะทำให้คุณรู้จักเครื่องเสียงชุดโปรดของคุณได้ดียิ่งขึ้นกว่าเดิมก็เป็นได้

เสียงทุ้มหายเพราะต่อสายลำโพงผิดขั้ว

ทั้ง ๆ
ที่ดูแล้งเป็นเรื่องที่ง่ายดายเสียเหลือเกินกับการต่อสายขั้วบวก
- ลบ จากแอมปลิไฟร์ไปสู่ลำโพง แต่ก็มีหลายคนต่อผิดพลาด
ลองสำรวจให้แน่ใจว่าคุณได้ต่อสายลำโพงอย่างถูกต้องแล้ว
สายบวกจากแอมป์ไปยังลำโพงจะต้องเป็นรหัสสีเดียวกัน
รวมถึงสายลบด้วย
ถ้ามีการสลับสายเสียงทุ้มจากลำโพงจะหายไปหมด
เพราะคุณต่อสายผิดพลาด ชนิดที่เขาเรียกว่าต่อผิดเฟส (OUT
OFF PHASE)
โดยเฉพาะการต่อผิดเพียงข้างเดียวในแชนแนลซ้ายหรือขวาก็ตาม
เมื่อเปิดเสียงจากแอมป์
ลำโพงข้างหนึ่งจะถูกผลักออกไปข้างหน้า
แต่ลำโพงในข้างที่ต่อผิดขั้วไดรเวอร์จะดูดถอยหลัง
เป็นผลให้เสียงทุ้มนั้นถูกหักล้างไปหมด
นั่นเป็นสาเหตุที่ว่า
ทำไมบางทีลำโพงตู้ยักษ์ขนาดตั้งพื้นจึงให้เสียงทุ้มบางเบาเสียเหลือเกิน

การต่อสายนำสัญญาณผิดก็มีผลต่อเสียง

เช่นการต่อสายจากซีดีเพลเยอร์ไปยังแอมปลิไฟร์ต่อสลับจากซ้ายเป็นขวา
ขวาเป็นซ้าย เสียงที่ได้จะมีลักษณะคล้ายกับเวทีดนตรีแหว่ง
ๆ พร่อง ๆ อย่างไรพิกล
เพราะเป็นการกลับทิศทางข้างกันของตำแหน่งนักร้องนักดนตรี
แผ่นซีดีประเภทบันทึกจากการแสดงสด
โดยไม่ผ่านการปรับแต่งเสียงมากนัก
จะเป็นแผ่นที่ทดสอบอาการที่ว่านี้เห็นได้จะแจ้งที่สุด
โดยที่คุณจำเป็นต้องไปดูหลังเครื่อง สังเกตดูว่าจะพบว่า
เสียงหลัก ของชิ้นดนตรีกับเสียงสะท้อน
หรือเสียงที่เป็นฮาร์โมนิคของเครื่องดนตรีจะไม่สอดคล้องกัน
อาจจะต้องอาศัยการฟังที่ชำนาญหรือระยะเวลาที่ยาวนานสักหน่อย
สิ่งที่จะทำให้คุณรู้สึกสะกิดใจมากก็คือ
เสียงดนตรีดูขัดแย้งกันเอง
หรือเสียงโดยรวมตำแหน่งเวทีกว้างดี
แต่ตรงกลางถ้าไม่โหว่ก็แน่นจนเกินจริง

สายต่อไม่แน่นทำให้เสียงแย่ลงอย่างมาก

การต่อสายสำสัญญาณระหว่างเครื่องที่ไม่แน่นหนา
อาจจะทำให้เสียงจากเครื่องเสียงแย่ลงอย่างคาดไม่ถึง
โดยมากสาเหตุที่ว่านี้
มาจากขั้วต่อหรือแจ็คอาร์ซีเอที่นำมาใช้งาน
หรือขั้วต่ออาร์ซีเอของตัวเครื่อง
อย่างใดอย่างหนึ่งไม่มาตรฐาน
(โดยมากจะเป็นขั้วต่อของสายนำสัญญาณที่ไม่มาตรฐาน)
บางครั้งเสียงจะขาด ๆ หาย ๆ เป็นห้วง ๆ
หรือมิฉะนั้นก็จะเกิดเสียงที่ขาดน้ำหนัก ดูเบา ๆ บางๆ
เสียงทุ้มน้อยกว่าปกติ
ในปัจจุบันมีขั้วต่ออาร์ซีเอหลายรูปแบบหลากดีไซน์ออกมาวางจำหน่าย
บางรุ่นเน้นที่ความสวยงาม
และออกแบบผิดประหลาดไปจากยี่ห้ออื่น ๆ
เพื่อจูงใจผู้ซื้อสินค้าเครื่องเสียง
ทำให้รูปแบบมาตาฐานนั้นเบี่ยงเบนไป
มีผลต่อเสียงเป็นอย่างมาก
ก่อนซื้อสายสัญญาณและแจ็คอาร์ซีเอ
เพื่อไปต่อใช้งานด้วยตนเอง หรือจะซื้อชุดประกอบสำเร็จก็ตาม
ให้พิจารณาดี ๆ และถ้าหากทดลองได้
ควรทดลองเสียบต่อกับเครื่องมาตรฐานทั่วไปดูก่อน

มีหัวแจ็คอาร์ซีเอในแบบของ WBT
ซึ่งสามารถเลื่อนหัวแจ็คเข้าออก
เพื่อคลายเพื่อขันให้แน่นกับแจ็คที่ตัวเครื่องได้
นับว่าเป็นรูปแบบที่สามารถนำไปใช้งานกับเครื่องทั่ว ๆ
ไปได้อย่างไม่ต้องกังวล

จุดตำแหน่งการวางลำโพงและอิทธิพลต่อเสียงจากมุมห้อง

ลำโพงทุกคู่
ไม่ว่าจะเป็นลำโพงตั้งพื้นหรือวางบนชาตั้ง
ไดรเวอร์ขับเสียงทุ้มซึ่งเป็นตัวหลักของลำโพง
อาจจะก่อปัญหาได้หลาย ๆ ด้าน
เมื่อจัดวางอย่างไม่เหมาะสมหรือมีอัตราส่วนที่ใกล้ -
ไกลจากมุมห้องจนเกินไป
คำว่ามุมห้องมิได้หมายถึงผนังห้องด้านใดด้านหนึ่งโดยเฉพาะ
แต่รวมหมายถึงผนังด้านหลังและผนังด้านข้าง
ซึ่งประกอบกันเป็นมุมฉาก 90 องศา
ลักษณะของการวางลำโพงจะทำให้มุมห้องนี้เป็นเสมือนปากฮอร์นขนาดยักษ์
ถ้าจัดตั้งลำโพงใกล้ชิดมุมห้องมาก
จะเป็นการเพิ่มเสียงเบสให้มีน้ำหนักมากขึ้น
แต่ถ้าใกล้มุมห้องเกินไปเสียงทุ้มจะแผ่ขยายออกมามากจนรู้สึกเบลอ
หรือเสียงเบสบวมได้
หรือถ้าวางห่างจากมุมห้องมากก็จะมีผลทำให้เสียงเบสจาง
ได้เช่นเดียวกัน
อัตราส่วนที่เหมาะสมระหว่างผนังห้องทั้งสองด้านนี้กับลำโพง
ควรวางห่างผนังหลัง-ผนังข้าง ในอัตราส่วน 1 : 2
หรือให้มีความแตกต่างกันมากที่สุดเท่าที่จะทำได้เสียงเบสจะดูโปร่งลอยเป็นตัวตน
นั่นแสดงให้เห็นว่า
คุณได้ตั้งลำโพงถูกจุดหรือตำแหน่งของมันแล้ว

ในบางครั้ง มุมห้องที่เป็นผนังก่ออิฐหรือปูน
จะสร้างเสียงก้องสะท้อนส่วนเกินออกมาทำให้เสียงเบสพร่ามัว
คุณอาจต้องแก้ปัญหาโดยการใช้แผ่นฟองน้ำอคูสติกโฟม
ซึ่งมีวางขายกันอยู่ทั่วไปตามร้านเครื่องเสียง
ที่พอรู้จักกันก็คือ SONEX, DIAMOND เป็นต้น
ฟองน้ำประเภทนี้จะผลิตจากวัสดุทนไป
มีคุณสมบัติในการขับความถี่ส่วนเกินแถว ๆ 500-600 เฮิรตซ์
ได้ดีเป็นพิเศษ มีข้อน่าสังเกตคือ
ฟองน้ำที่ใช้บุผนังห้องนั้นจะไม่ซับเสียงแหลมให้หดหายหรือขาดห้วน
ถ้ามีอาการที่ว่านี้เมื่อคุณใช้ฟองน้ำบุผนัง
ก็แสดงว่าฟองน้ำยี่ห้อนั้น ๆ
ไม่เหมาะสมต่อการนำการใช้ซับเสียงส่วนเกินของลำโพง

เพดานห้องที่สูงและต่ำเกินไปกับผลของเสียง

เพดานห้องฟังตามปกติทั่วไปควรสูงในระดับ 2.30-2.70
เมตร หรือมีอัตราส่วนไม่สูงไปกว่าด้านกว้างของห้อง
เพื่อมิให้เกิดปัญหาเสียงก้องกำธร
การเกิดขึ้นของเสียงสะท้อนที่ซ้ำซ้อนในบางความถี่
ตามปกติอัตราส่วนของห้องฟังที่มีลักษณะใกล้เคียงกับมิวสิกฮอลล์
จะได้เปรียบในเรื่องคุณภาพเสียงมาก
แต่คงไม่มีใครสามารถสร้างห้องฟังเลียนแบบมิวสิกฮอลล์
ดังนั้นอัตราส่วนห้อง 1 1/2:2:3
น่าจะเป็นอัตราส่วนของห้องฟังทั่ว ๆ
ไปที่มีความเหมาะสมต่อการฟังเพลง (สูง 1 1/2ส่วน กว้าง 2
ส่วนและยาว 3 ส่วน)

เรื่องของห้องฟัง
บางทีก็เป็นเรื่องที่หลีกเลี่ยงปัญหาไม่ค่อยจะพ้น
เพราะห้องฟังเพลงของนักเล่นเครื่องเสียงมักจะมีอยู่ก่อนแล้ว
ไม่ใช้ห้องที่มีการวางแผนก่อสร้างเอาไว้ล่วงหน้า
ดังนั้นเรามักจะต้องมาแก้ไขกันในภายหลังเสมอ ๆ
ซึ่งแต่ละกรณีก็มีความแตกต่างกันไป

ขาตั้งลำโพงมีความจำเป็นมากสำหรับลำโพงเล็ก

ลำโพงวางหิ้วขนาดเล็ก
มีความจำเป็นต้องพึ่งขาตั้งลำโพงดี ๆ มีคุณภาพ
เพื่อให้ลำโพงนั้นได้แสดงถึงศักยภาพของมันออกมาให้ได้ดีที่สุด
ขาตั้งเหล็ก ขาตั้งไม้ จะต้องมีความมั่นคง
เมื่อวางบนพื้นไม่เลื่อนไถลไปมาง่าย ๆ จุดศูนย์ถ่วงต้องดี
ขาตั้งประเภทมีขาถึง 4 ขา
มักจะให้ความมั่นคงดีกว่างขาตั้งลำโพงประเภทขาเดี่ยว
การถ่ายทอดความถี่ของลำโพงสัมพันธ์กับขาตั้งแข็งแรง
จะมีส่วนในการเสริมเสียงเบสให้แน่นและเสียงกลางแหลมสะอาดดีขึ้น
ข้อสำคัญในเรื่องของอินเมจ (จุดตำแหน่งของดนตรี)
จะมีส่วนเสริมให้ดีขึ้น
ฟงัออกชัดเจนอย่างที่นักเล่นหูทองเขาพูดกันว่า
"อินเมจนิ่ง" นั้น มีผลมาจากขาตั้งลำโพงที่ดี ๆ
ที่จะมาเสริมเสียงให้กับลำโพงขนาดเล็กนั้นเอง
ขาตั้งที่คุณภาพเลวมักจะก่อให้เกิดปัญหาในการทำลายเสียงลำโพงให้ดูแย่ลง
เนื่องจากการวางที่ไม่มั่นคง
มีอาการสั่นคลอนได้เมื่อมีการสั่นไหวของขาตั้งนั้นเอง
ดังนั้นอย่าพยายามประหยัดเงินด้วยการซื้อขาตั้งลำโพงวางหิ้งขนาดเล็กโดยเด็ดขาด

เสียงเบสที่มีคุณภาพในลำโพงนั้นคือความถี่ประมาณ
70-200 เฮิรตซ์
ซึ่งเป็นความถี่ที่จะแตกพร่าหรือมัวมนได้ง่าย
หากลำโพงอยู่บนสถานที่ที่ไม่แน่นหนามั่นคง
ดังนั้นขาตั้งที่ดีจะต้องสร้างความมั่นคงให้กับลำโพงให้ได้มากที่สุดด้วย

ระดับของทวีตเตอร์ในลำโพงควรเสมอกับระดับหู

การวางลำโพงประเภทใด ๆ ก็ตาม
ตัวขับเสียงแหลมควรอยู่ในระดับเดียวกับหูของผู้ฟัง
ไม่ควรตั้งลำโพงให้ทวีตเตอร์อยู่สูงเกินไปหรือต่ำมากไปจากระดับหูของผู้ฟัง
มีนักเล่นเครื่องเสียงจำนวนมาก
ตำหนิชุดเครื่องเสียงของตนว่า เสียงแหลมไม่พลิ้วกังวานทั้ง
ๆ ที่ลำโพงนั้นใช้ทวีเตอร์ระดับสุดยอดแล้วก็ตาม
เมื่อได้มีโอกาสพิจารณาจุดตำแหน่งที่นั่งฟังแล้ว
พบว่าทวีตเตอร์อยู่สูงเกินไป
ผู้ฟังนั่นฟังในตำแหน่งที่ต่ำมาก เสียงแหลมเลยไปจากหูหมด
รายละเอียดต่าง ๆ ของดนตรีจึงไม่ครบถ้วนสมบูรณ์
โดยเฉพาะลำโพงที่ให้การตอบสนองความถี่เสียงแหลมเป็นลำแคบอย่างฮอร์นทวีตเตอร์
เมื่อตั้งลำโพงไว้ในตำแหน่งไม่เสมอกับระดับหูของผู้ฟัง
เสียงจะดูทึบไปหมด ลำโพงที่ใช้ทวีตเตอร์ชนิดโดมโลหะ
มักจะมีผลการตอบสนองความถี่ในแนวดิ่งและแนวนอนได้ดี
การวางลำโพงทวีตเตอร์ไม่เสมอระดับหู
อาจมีผลของเสียงไม่หนักในลำโพงบางคู่

แต่ก็ไม่ควรวางลำโพงให้ทวีตเตอร์นั้นไม่อยู่ในระดับเดียวกับหูผู้ฟัง
ถึงแม้ลำโพงนั้นจะตอบสนองความถี่ได้ดีเลิศสักเพียงใดก็ตาม
ยกเว้นเฉพาะลำโพงบางรุ่น
ที่นำเอาทวีตเตอร์ไปอยู่ด้านล่างใช้วูฟเฟอร์อยู่ด้านบน
กลับตาลปัตรกับลำโพงท้องตลาด
ให้ปฏิบัติตามคำแนะนำของคู่มือของลำโพงเป็นหลัก
ความถี่เสียงแหลมนั้นควบคุมได้ยากพอสมควร
หากว่าจัดตั้งลำโพงไม่ถูกตำแหน่งแล้ว
จะยิ่งฟังได้ชัดเจนว่าเสียงดีขึ้น-เลวลงเพียงแค่ชั่วระยะการวางที่แตกต่างกันเพียง
2-3 นิ้ว ดังนั้นการขยับปรับตำแหน่งการวางลำโพงบ่อย ๆ
จะช่วยให้คุณพบข้อแตกต่างของเสียงได้มากขึ้น
และในที่สุดคุณก็จะพบตำแหน่งที่สมบูรณ์ที่สุดสำหรับซิสเต็มเครื่องเสียง
และลำโพงของคุณ

ตรวจจุดแหล่งโปรแกรมว่ามีความสมบูรณ์หรือไม่

ได้แก่การพิจารณาแหล่งโปรแกรมที่มีอยู่ เช่น
เครื่องเล่นแผ่นเสียง, คอมแพ็กดิสก์ เพลเยอร์, คาสเซ็ตเทป,
จูนเนอร์ ซึ่งความบกพร่องอันเนื่องมาจากแหล่งโปรแกรม
นั้นก็มีส่วนทำให้เสียงจากเครื่องเสียงนั้นด้อยลงไปมากมาย
ซึ่งจะพอนำมาพูดถึงเป็นส่วน ๆ ไปด้วยต่อไปนี้

-
คาสเซ็ตเด็คเสียงทึบ โดยมากจะเกิดจากหัวเทปสกปรก
ในขณะที่เส้นเทปวิ่งผ่านหัวเทปเป็นระยะเวลาอันยาวนาน
เส้นเทปมีวัสดุเคลือบอยู่
อาจเป็นผงออกไซด์ของเหล็กหรือโครเมียม ซึ่งการเสียดสีบ่อย
ๆ กับเส้นเทปที่หมดอายุ หรือใช้วัสดุเคลือบคุณภาพไม่ดี
มันก็จะหลุดร่วงติดค้างอยู่บนหัวเทปนั้นเอง
เป็นสาเหตุให้เกิดเสียงอับทึบได้
ให้ใช้น้ำยาล้างหัวเทปล้างออกเสีย หัวเทปที่สกปรกนั้น
จะสังเกตเห็นได้ว่ามีเศษวัสดุเคลือบเส้นเทปติดอยู่
เมื่อล้างหัวเทปสะอาดแล้วคุณจะได้เสียงที่สดใสคืนมาอีกครั้ง
แต่ถ้าล้างหัวเทปแล้วยังมีเสียงอับทึบอยู่
ให้พิจารณาดูว่าคุณเล่นเทปเครื่องนั้นมานานหรือยัง
ถ้านานแล้วหัวเทปอาจจะเกิดสภาพแม่เหล็กขึ้นมาก็ได้
ให้ใช้ที่ล้างสภาพแม่เหล็กหัวเทป หรือ HEAD DEMAGNETIZER
ซึ่งมีให้เลือกสองลักษณะคือแบบที่คล้าย ๆ
กับหัวแร้งบัดกรีตะกั่วกับแบบที่เป็นตลับเทปที่มีวงจรล้างสภาพแม่เหล็กหัวเทปอยู่ภายใน
วิธีการใช้งานก็ไม่ยากเลย
ใส่ตลับเทปล้างแม่เหล็กหัวเทปลงไปแล้วกด PLAY
ตามปกติธรรมดา ใช้เวลาประมาณครึ่งนาที
เครื่องล้างสภาพแม่เหล็กหัวเทป จะค่อย ๆ
ย่อยสลายแม่เหล็กซึ่งแทรกตัวอยู่ในโมเลกุลของโลหะ ให้ค่อย
ๆ เล็กลงและหายไปในที่สุด

-
ส่วนเครื่องล้างสภาพแม่เหล็กหัวเทปแบบหัวแร้งนั้น
ก็จะต้องเสียบไฟให้อุปกรณ์ชนิดนี้
โดยให้เครื่องมืออยู่ห่างคาสเซ็ตเด็ตราว ๆ 2 ฟุต
แล้วเปิดสวิตช์ ON ให้เริ่มทำงาน เลื่อนอุปกรณ์เข้าไปช้า ๆ
ให้อยู่ใกล้กับหัวเทปมากที่สุด (แต่ไม่สัมผัสหัวเทป)
ใช้เวลาครึ่งนาที เลื่อนอุปกรณ์ออกมาให้ห่าง 2 ฟุต
แล้วก็ปิดเครื่อง
ทั้งนี้เพื่อมิให้เกิดเสียงรบกวนให้หัวเทปตามมาอีกนั่นเอง

การใช้เครื่องล้างสภาพแม่เหล็กหัวเทปแบบนี้
ห้ามเปิด POWER เครื่องคาสเซ็ทเด็ดขาด

ถ้าหากใช้วิธีการทั้งสองแบบข้างต้นแล้วยังมีเสียงทึบอยู่อีก
ให้ทำการตรวจปรับ AZIMUTH หัวเทป โดยใช้ไขควงขันน็อตเล็ก ๆ
ตรงหัวเทป
ให้มีการปรับมุมฉากของเส้นเทปกับหัวเทปอย่างถูกต้อง ค่อย ๆ
ปรับหมุนไปจนได้เสียงที่ชัดเจนที่สุด ต้องทำในขณะที่ PLAY
BACK เครื่องคาสเซ็ตเด็ค
และใช้วิธีฟังด้วยหูของคุณเองเท่านั้น
แต่ถ้าหากไม่ถนัดที่จะทำดังกล่าว
ให้ยกไปยังบริษัทตัวแทนจำหน่าย
มอบหมายให้ช่างเขาปรับแต่งอซิมุธให้
(อซิมุธหมายถึงลักษณะมุมของเส้นเทปที่ตั้งฉากกับหัวเทป)

การปรับปรุงคุณภาพเสียงของเทอร์นเทเบิล

เทอร์นเทเบิล หรือเครื่องเล่นแผ่นเสียงนั้น
มีความอ่อนไหวต่อสภาพแวดล้อมสถานที่ตั้ง
การปรับตำแหน่งของหัวเข็มแผ่นเสียงอย่างมากมาย
การติดตั้งเครื่องที่ไม่ถูกต้องเพียงเล็กน้อย
ก่อให้เกิดปัญหาอย่างใหญ่หลวง
ปัญหาที่มักจะพบจากการเซ็ทตำแหน่งของหัวเข็มไม่ถูกต้อง
คือเรื่องของเสียงฮัม ปลายเข็มและคอยล์หรือขดลวด
จะต้องมีการชีลต์เอาไว้เป็นอย่างดี
ป้องกันไม่ให้เส้นแรงแม่เหล็กกระจายออกมาจากคอยล์
อันเป็นผลของเสียงฮัม
สายเชื่อมต่อระหว่างหัวเข็มและโทนอาร์มซึ่งมีอยู่ 4 เส้น
ต้องต่อเข้าหากันอย่างถูกรหัสสี
หรือขั้วของมันอย่างแน่นหนา
ถ้ามีการหลวมหลุดที่สายใดสายหนึ่ง
ก็จะเกิดเสียงฮัมได้เช่นกัน

กราวด์ของเทอร์นเทเบิลก็มีส่วนทำให้เกิดเสียงฮัมได้
ถ้าคุณลืมต่อกราวด์ของเครื่องเล่นแผ่นเสียงเข้ากับกราวด์ของตัวเครื่องแอมปลิไฟร์เออร์
และอย่านำเทอร์นเทเบิลไปวางซ้อนบนเครื่องเสียงตัวอื่น ๆ
ทรานสฟอร์เมอร์ของเครื่องเสียง
จะทำให้เทอร์นเทเบิลได้รับเสียงรบกวนจากการแผ่สนามแม่เหล็กได้

การตั้งหัวเข็มแผ่นเสียง
อย่าให้น้ำหนักเกินจากข้อกำหนดของบริษัทผู้ผลิต
ปกติหัวเข็มทั่วๆ ไปจะตั้งน้ำหนักเอาไว้ที่ 1.25-1.7 กรัม
การตั้งหัวเข็มให้มีน้ำหนักหรือแรงกดบนแผ่นเสียงมากเกินไป
สังเกตดูว่าเสียงทุ้มจะดูหนักแน่น
แต่เสียงกลางแหลมจะอับทึบลงไป
การตั้งน้ำหนักเกินหัวเข็มแผ่นเสียงจะล้า งอหรือบิดได้
ในการเล่นต่อเนื่องยาวนาน
และยังมีส่วนทำให้ร่องแผ่นเสียงคราก
เสียงของแผ่นเสียงจะมีความทึบมากขึ้นทุกที

คอมแพ็กดิสก์กับตำแหน่งการวาง
ดูเผิน ๆ
คอมแพ็กดิสก์ไม่น่าจะต้องได้รับการเอาใจใส่นักเท่าใดเลย
แต่คอมแพ็กดิสก์ก็จะให้เสียงที่เลวลงเมื่อคุณจัดวางไว้ในที่
ๆ ไม่เสมอกัน
การวางคอมแพ็กดิสก์ในระนาบเดียวกันทั้งสี่มุมจะทำให้เสียงดีขึ้นอย่างน่าแปลกใจทีเดียว
การตั้งเอียงไปในด้านใดด้านหนึ่ง
พบได้ว่าอิมเมจจะสูญเสียไปผลนั้นคงมาจากชุดกลไกพิคอัพ-เลเชอร์เบี่ยงเบนไปจากตำแหน่งที่ควรจะเป็นนั่นเอง
การใช้สายต่อคุณภาพดีมีผลต่อเสียงที่จัดจ้านคมจนเกินเหตุ
ลดลงมาได้พอสมควร คอมแพ็กดิสก์ระดับราคากลาง ๆ
หมื่นกว่าบาทจนถึงสามหมื่นบาทต่อเครื่องควรใช้สายสัญญาณระดับราคาสามพันถึงห้าพันบาทต่อคู่
ซึ่งถือได้ว่ามีคุณภาพสมน้ำสมเนื้อกัน สายนำสัญญาณดี ๆ
นั้นจะช่วยเสริมคุณภาพเสียงคอมแพ็กดิสก์เพลเยอร์ได้อย่างเห็นผล
"ฟังออก" ได้ทันทีทันใด

แต่ถึงระวังสายนำสัญญาณราคาถูกบางรุ่นบางยี่ห้อ
ซึ่งจะไปทำการเปลี่ยนแปลงบุคลิกเสียงเดิมของคอมแพ็กดิสก์ให้แปรเปลี่ยนไป
การใช้วัสดุหนัก ๆ ทับบนหลังเครื่องคอมแพ็กดิสก์
ไม่ใช่หนทางที่ถูกต้องในการปรับปรุงคุณภาพเสียงเสมอไป
เพราะวัสดุที่ไปกดทับบนเครื่องนั้น
อาจไปทำให้หลังเครื่องบุบ
หรือพิคอัพเลเซอร์และลิ้นชักใส่ซีดีของเครื่องบางรุ่น
ถูกกดทับจนทำงานไม่ได้ก็มี
ปกติควรเลือกเครื่องคอมแพ็กดิสก์ที่มีคุณภาพของพิคอัพเลเซอร์ที่แข็งแรงไว้ก่อน
ไม่ใช่เลือกเครื่องที่ราคาถูก ๆ
แล้วใช้วัสดุแปลกปลอมไปกดทับ
เป็นการแก้ปัญหาปลายเหตุที่ไม่ถูกจุดนัก

เครื่องเสียง
เป็นอุปกรณ์อิเล็กทรอนิกส์ที่ต้องได้รับการเอาใจใส่เป็นพิเศษ
มากกว่าอุปกรณ์อิเล็กทรอนิกส์แบบอื่น ๆ
เพราะความอ่อนไหวทางด้านเทคนิค
มีส่วนทำให้เสียงดีขึ้นเลวลงได้อย่างง่านดาย
ยังมีเทคนิคเคล็ดลับอีกมากมายในการปรับปรุงคุณภาพเสียง
ซึ่งผมจะนำมาเขียนถึงในตอนต่อ ๆ ไป
เพื่อให้เครื่องเสียงของท่านผู้อ่านนั้นสามารถตอบสนองต่อเสียงได้ดีที่สุด
เต็มประสิทธิภาพของเครื่องเสียงแต่ละเครื่อง
เพราะเป้าหมายของการเล่นเครื่องเสียงก็คือ
การคืนกลับมาของเสียงดนตรีที่ใกล้ความจริงที่สุด
ในระดับไฮ-ฟิเดลิตี้

ข้อมูลจาก http://www.wijitboonchoo.com

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่